Τα infographics και η αξιοποίησή τους στη σύγχρονη δημοσιογραφία
Creators: name: Λόη, Ελένη Νικολάου
Publisher: name: Aristotle University of Thessaloniki
Year: 2020
Subjects: Οπτικοποίηση Δεδομένων
Infographics
Data Visualisation

description: Η συγκεκριμένη εργασία κινείται σε δύο επιμέρους βασικούς άξονες, ακολουθώντας το πρότυπο της βιβλιογραφικής έρευνας. Αρχικά, στο πρώτο μέρος, λαμβάνει χώρα μια ενδελεχής καταγραφή και ανάλυση της υπάρχουσας επιστημονικής βιβλιογραφίας γύρω από το θέμα των infographics. Πιο συγκεκριμένα, η παρούσα εργασία εστιάζει, από τη μία πλευρά, στο θεωρητικό πλαίσιο που αφορά στις προσπάθειες, αφενός, ορισμού της πρακτικής των infographics και, αφετέρου, δόμησης κάποιου είδους ταξινόμησης και τυπολογίας αυτών. Από την άλλη πλευρά, γίνεται μια συνοπτική αναφορά στις γνωστικές θεωρίες επεξεργασίας πληροφοριών, εξετάζοντας κατά κύριο λόγο τη συσχέτιση που έχει η εφαρμογή των infographics με την επιτέλεση της κατανόησης και απομνημόνευσης των παρουσιαζόμενων μηνυμάτων. Παράλληλα, η θεωρητική ανασκόπηση συμπληρώνεται με τη συμπερίληψη της ιστορικής αναδρομής και πορείας της οπτικοποίησης της πληροφορίας από την προϊστορία μέχρι και τη σύγχρονη δημοσιογραφία. Τέλος, το πρώτο μέρος ολοκληρώνεται με την παρουσίαση ορισμένων εκ των βασικότερων κανόνων δόμησης επιτυχημένων infographics, που έχουν προταθεί ανά διαστήματα από τους ίδιους τους ερευνητές, σε συνδυασμό με την παροχή μιας λίστας μερικών διαθέσιμων εργαλείων σχεδίασης οπτικοποιήσεων δεδομένων και infographics. Εν συνεχεία, στο δεύτερο μέρος την εν λόγω εργασίας, πραγματοποιείται η ερευνητική προσέγγιση, με βάση το προαναφερθέν υπό μελέτη ζήτημα. Αναλυτικότερα, εφαρμόζεται η μέθοδος της ανάλυσης περιεχομένου κατ' αυτοτελή τεκμήρια σε έξι συνολικά περιπτώσεις ψηφιακών ειδησεογραφικών μέσων της Ελλάδας και του εξωτερικού. Ουσιαστικά, μέσω της προσέγγισης αυτής, θα επιχειρήσουμε να εξερευνήσουμε την πραγματικότητα που ισχύει στα ψηφιακά ειδησεογραφικά μέσα (εγχώρια και ξένα) αναφορικά, γενικώς, με την καταφυγή ή μη στη δημοσίευση infographics, καθώς και τη διαφορά στη συχνότητα συνάντησής τους στα μεν έναντι των δε μέσων, ενώ, εν κατακλείδι, διεξοδικότερα, θα καταμετρηθούν ως προς συγκεκριμένες κατηγορίες (θέμα, μορφή, βαθμό διαδραστικότητας, πορεία και επικοινωνιακό στόχο) και δη τις υποκατηγοριοποιήσεις αυτών, παραδείγματα infographics σε συνάρτηση με τα ποσοστά εμφάνισής τους στις εκάστοτε ειδησεογραφικές ιστοσελίδες.
description: This paper deals with two main axes, following the model of bibliographical research. Initially, in the first part takes place a thorough recording and analysis of the existing scientific literature on the subject of infographics. More specifically, this paper focuses, on the one hand, on the theoretical framework concerning efforts to define the practice of infographics and to build some kind of classification and typology of them. On the other hand, this study makes a brief reference to cognitive information processing theories, primarily examining the correlation between the application of infographics and the performance of the understanding and memorization of the messages presented. At the same time, the theoretical review is complemented by the inclusion of the historical framework of the visualization of information from prehistory to modern journalism. Finally, the first part concludes with the presentation of some basic rules and advice for designing successful infographics, which have been proposed from time to time by the researchers themselves, in conjunction with the provision of a list of some available data visualization and infographics design tools. Subsequently, in the second part of this research, the approach is carried out on the basis of the above-mentioned subject. In more detail, the method of analysis of content is applied in a total of six cases of digital news media in Greece and abroad. In fact, through this approach, we will attempt to explore the reality that applies to digital news media (domestic and foreign) with regard, in general, to whether or not they prefer the publication of infographics, as well as the difference in the frequency of their encounter vis-à-vis the media, while, in conclusion, in more detail, examples of infographics will be analysed based on specific categories (subject, form, degree of interactivity, course and communication objective) in relation to their appearance rates on the news websites concerned.